Diari Oficial de la Generalitat Valenciana


Sumari del DOGV 5234, del 05-04-2006 (2006/3400)

RESOLUCIÓ de 23 de març de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació de l'addenda al conveni entre la Confederació Hidrogràfica del Xúquer i l'Institut Cartogràfic Valencià per a l'intercanvi d'informació cartogràfica per a l'any 2005.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5234

Data del DOGV
:   05-04-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/3400


Data del document
:   23-03-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Confederació Hidrogràfica
    * Institut Cartogràfic Valencià
    * cartografia
    * cooperació administrativa

RESOLUCIÓ de 23 de març de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació de l'addenda al conveni entre la Confederació Hidrogràfica del Xúquer i l'Institut Cartogràfic Valencià per a l'intercanvi d'informació cartogràfica per a l'any 2005. [2006/F3400]  
Subscrita, després de la tramitació prèvia reglamentària, entre la Confederació Hidrogràfica del Xúquer i l'Institut Cartogràfic Valencià, el 26 de desembre de 2005, una addenda al conveni entre la Confederació Hidrogràfica del Xúquer i l'Institut Cartogràfic Valencià per a l'intercanvi d'informació cartogràfica per a l'any 2005, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentada addenda, que ha quedat inscrita en el Registre de Convenis amb el número 0058/2006, i que figura com a annex d'esta resolució.  
València, 23 de març de 2006.. El director general de Relacions amb les Corts i Secretariat del Govern: Antonio V. Peral Villar.  
Addenda al conveni entre la Confederació Hidrogràfica del Xúquer I l'Institut Cartogràfic Valencià per a l'intercanvi d'informació cartogràfica per a l'any 2005.  
València, 26 de desembre de 2005  
Reunits  
D'una part, Juan José Moragues Terrades, president de la Confederació Hidrogràfica del Xúquer, en virtut del nomenament conferit pel Reial Decret 1250/2004, de 14 de maig del 2004 (BOE 118 de 15.05.2004), actuant en representació legal d'este organisme, d'acord amb l'article 30 i a l'empara de l'article 25.2 del Reial Decret Legislatiu 1/2001, de 20 de juliol (BOE de 24 de juliol), pel qual s'aprova el Text Refós de la Llei d'Aigües.  
D'una altra part, Miguel Peralta Viñes, conseller de Justícia, Interior i Administracions Públiques, com a president del Consell Rector de l'Institut Cartogràfic Valencià, organisme creat per la Llei 9/1997, de 9 de desembre, i facultat per a este acte en virtut del que disposen els articles 5-2 i 8-a) de l'esmentada llei i en els articles 4-3 i 6-a) del Decret 186/2000, de 22 de desembre, que va aprovar el Reglament Orgànic i Funcional d'este Organisme Autònom, en relació amb el que establix l'article 21.f) de la Llei de Govern Valencià 5/1983 i article 2.2 del Decret 20/1993, de 8 de febrer, del Govern Valencià, pel qual es regula el Registre de Convenis i s'establix el règim pressupostari dels convenis que subscriga la Generalitat Valenciana i especialment facultat per a la firma del present, per Acord del Govern Valencià de 16 de desembre de 2005.  
Les parts, reconeixent-se mútuament competència i capacitat per a la subscripció de la present addenda,  
Manifesten:  
Primer. Que amb data 18 d'abril de 2005, va ser subscrit conveni de col·laboració entre la Confederació Hidrogràfica del Xúquer i l'Institut Cartogràfic Valencià per a l'intercanvi d'informació cartogràfica durant l'any 2005.  
Segon. Que les obligacions que es contenen en el conveni subscrit són les vàlides i no les que van ser aprovades pel Consell en la reunió de data 17 de març del 2005.  
Tercer. No obstant l'anterior, en l'estipulació primera del conveni subscrit diu que «el present conveni té com a objecte la realització mateixa de l'intercanvi d'informació cartogràfica entre l'Institut Cartogràfic Valencià i la Confederació Hidrogràfica del Xúquer», quan ha de dir «el present conveni té com a objecte, la realització mateixa de l'intercanvi d'informació cartogràfica entre l'Institut Cartogràfic Valencià i la Confederació Hidrogràfica del Xúquer per a l'any 2005».  
Quarta. La present addenda entrarà en vigor a partir de la data de la seua firma, i mantindrà la seua vigència fins al 31 de desembre de l'any 2005.  
I perquè conste, ambdós parts subscriuen cinc exemplars del present conveni en el lloc i data indicada.   
El president del Consell Rector de l'ICV: Miguel Peralta Viñes.  
El president de la Confederació Hidrogràfica del Xúquer: Juan José Moragues Terrades.